b"\n_START_ARTICLE_\nMuguet\n_START_SECTION_\nDescripci\xc3\xb3\n_START_PARAGRAPH_\nArriba a fer 20\xc2\xa0cm d'alt._NEWLINE_Les arrels s\xc3\xb3n fines, i el rizoma, llarg i estolon\xc3\xadfer._NEWLINE_Nom\xc3\xa9s t\xc3\xa9 dues fulles, de forma oval-lanceolada, que fan de 2 a 4\xc2\xa0cm de llarg. _NEWLINE_Les flors s\xc3\xb3n blanques --tot i que hi ha varietats de color rosa--, amb un perigoni subglob\xc3\xb3s campanulat format per sis t\xc3\xa8pals soldats, amb una petita punta lliure. S\xc3\xb3n molt perfumades i estan reunides en grups de 5 a 12 en petits ra\xc3\xafms p\xc3\xa8nduls. La floraci\xc3\xb3 \xc3\xa9s a la primavera. _NEWLINE_Fruits en baia globosa, p\xc3\xa8ndula, vermella quan est\xc3\xa0 madura, de la mida d'un p\xc3\xa8sol. Cada fruit cont\xc3\xa9 tres llavors, de color bru i de secci\xc3\xb3 triangular.\n_START_SECTION_\nEcologia\n_START_PARAGRAPH_\n\xc3\x89s una planta de mitja ombra, mes\xc3\xb2fila, i li agraden els estius c\xc3\xa0lids. El tipus de sol preferit \xc3\xa9s llim\xc3\xb3s o sorr\xc3\xb3s, de tipus \xc3\xa0cid a lleugerament b\xc3\xa0sic._NEWLINE_\xc3\x89s una esp\xc3\xa8cie euroasi\xc3\xa0tica de clima suboce\xc3\xa0nic, que viu en zones muntanyoses fins a una altitud de 1.500 m."